OzLabs/hebrew-wiki-articles huggingface dataset:
מורנו גרציאני

משמאל בתמונה [[אברהם תג'ר, לצידו מורנו גרציאני. מימין בתמונה רחמים מושונוב ולצידו יוסיף הרבסט ויושבת סולטנה מושונוב, רעייתו של רחמים. התמונה צולמה בינואר 1896]]
מורנו אברהם בן משה גרציאני (בבולגרית: Морено (Аврам) Моше Грасияни; 1872, שומן, האימפריה העות'מאנית – 1941, סופיה, ממלכת בולגריה) היה קולונל יהודי בצבא בולגריה, אחד משלושת היהודים היחידים שהגיעו לדרגה זו, וגיבור מלחמה בולגרי.

== קורות חיים ==
מורנו גרציאני (גרסיאני) נולד בעיר שומן למשפחת נכבדים אמידה שעסקה במסחר. במהלך המלחמה העות'מאנית-רוסית (1877–1878) נאלצה המשפחה לעזוב את העיר בשל הפגזות צבא האימפריה הרוסית. בהמשך, עם שובם לעיר כיהן אביו שמואל באגודת סיוע לפליטים יהודים מהעיר רוסה שהגיעו לעיר. מורנו גרציאני רכש השכלה יסודית בבית הספר של הקהילה היהודית. אביו של מורנו התכוון לשלוח אותו ללימודי רפואה בווינה, אך גרציאני החליט לבחור בקריירה צבאית והתקבל לבית הספר הצבאי בסופיה, אותו סיים בהצלחה ב-1896. הוא היה היהודי הראשון מעירו שבחר בקריירה צבאית בצבא בולגריה ואחד הראשונים מקרב יהדות בולגריה. ב-1906 הועלה לדרגת קפיטן והוצב בחיל המצב בעיירה אלנה שם כיהן כגזבר גדוד רגלים.

במהלך שירותו סבל מהתנכלויות רבות על רקע אנטישמי מצד תושבים בעיירה. באחד הימים נקלע למריבה עם בעל חנות בולגרי שהגיע למשרדו, וגרציאני סילק אותו מחדרו. בנו של בעל החנות ביחד עם חבורת צעירים ארבו לגרציאני ותקפו אותו. הוא נפצע ואיבד את הכרתו. לאחר מספר ימים משהתאושש שב למשרדו, ובדרך אליו הותקף שוב על ידי אותה חבורת צעירים, תוך שהם גידפו אותו בשל מוצאו והבטיחו להורגו. גרציאני שלף את חרבו, דלק אחר חבורת הצעירים, ערף בחרבו את ראשו של אחד התוקפים והניס את השאר. בעקבות האירוע הועמד גרציאני לדין צבאי, הורשע ונגזרו עליו 15 שנות מאסר. הוא ערער לערכאה צבאית עליונה. במהלך הערעור טען גרציאני כי הגן על כבודם של מדי הקצין שלו ועל כבודה של בולגריה עליה נשבע להגן. בית המשפט זיכה אותו מכל אשמה והותר לו להמשיך בשירותו הצבאי. בהמשך, מונה גרציאני למפקד גדוד חיל רגלים ובמהלך מלחמת העולם הראשונה מונה לראש המטה של דיוויזיית הרגלים ה-12 של צבא בולגריה . ב-1918 הועלה לדרגת פולקובניק. במהלך המלחמה עוטר בצלב הברזל דרגה שנייה ובסיומה השתחרר מהצבא.

ב-1924, לאחר שחרורו מהצבא הצטרף לאיגוד הקצינים והחיילים היהודים המשוחררים, אשר בראשו עמד אברהם תג'ר וכיהן בהנהלת האיגוד. בעת המשבר הכלכלי העולמי (1929) נמנה עם יוזמי הקמת בנק "נארודין טרוד" אשר בסיוע כספי של הג'וינט, העניק אשראי לבעלי עסקים מקרב הקצינים והחיילים המשוחררים אשר נקלעו לקשיים כלכליים.

בשלהי 1939 חלה מורנו גרציאני ורותק לביתו בסופיה בשל מחלתו. הוא הלך לעולמו בקיץ 1941. אף על פי שבולגריה כבר נמנתה עם מדינות הציר, החוק להגנת האומה היה בתוקף והצבא הגרמני כבר חנה על אדמת הממלכה, נערכה לגרציאני הלוויה צבאית רשמית בלווי משמר כבוד. תחילה הוצב ארונו בבית הכנסת בסופיה ומשם בלווי מאות רבות של מלווים מקרב יהודי סופיה ואנשי צבא בולגריה, הובל לקבורה בבית הקברות המרכזי.

==קישורים חיצוניים==

* [https://vimeo.com/439609197/450983829e ראיון עם עדה לוי (1914–2014), בתו של מורנו גרציאני], באתר vimeo, מראיין: ג'קי קומפורטי, 1990.

==הערות שוליים==

קטגוריה:יהודים בצבא הבולגרי
קטגוריה:מעוטרי צלב הברזל
קטגוריה:יהודים בצבא הבולגרי במלחמת העולם הראשונה
קטגוריה:יהודים בולגרים
קטגוריה:בנקאים יהודים בולגרים
קטגוריה:בולגרים שנולדו ב-1872
קטגוריה:נפטרים ב-1941
פסטל דה אנגו

פסטל דה אנגו (בפורטוגזית: Pastel de Angu) הוא מאפה ממולא הנפוץ בקרב תושבי העיר מצ'אדו בברזיל<ref></ref>.

המאפה מורכב מבצק אנגו, העשוי מקמח תירס ומים וממולא בבשר וגבינה שאותם אופים או מטגנים<ref></ref>.

מלבד שמו המקורי, המאכל נקרא גם פסטל דה פובה (Pastel de Fubá)<ref></ref><ref></ref>.

== קישורים חיצוניים ==

* [https://gabymora.com.au/recipe-pastel-de-choclo-con-polenta/ מתכון פסטל דה אנגו], באתר Gabymora

== הערות שוליים ==

קטגוריה:המטבח הברזילאי
קטגוריה:מאפים
Santa Baby (אלבום)

Santa Baby (בעברית: סנטה מתוק) הוא אלבום אולפן התשיעי ואלבום חג המולד הראשון של של הזמרת-יוצרת האמריקאית אלישה קיז. האלבום יצא לאור ב-4 בנובמבר 2022, על ידי חברת התקליטים אלישה קיז רקורדס.<ref></ref><ref></ref>

==רשימת רצועות==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Santa Baby
!מדינה
!תאריך
!פורמט
!חברת תקליטים
!מקור
|-
! rowspan="2" |עולם
|4 בנובמבר 2022
|הורדה דיגיטלית • הזרמת מוזיקה • תקליטור • תקליט
|אלישה קיז רקורדס
|<ref>Release formats for Santa Baby on October 31, 2022:
* 
* 
* </ref>
|}

==קישורים חיצוניים==

== הערות שוליים ==

קטגוריה:אלבומי חג המולד מ-2022
קטגוריה:אלבומי אלישה קיז
קטגוריה:אלבומים באנגלית
קטגוריה:אלבומים בהוצאה עצמית
התמוטטות גשר מורבי

התמוטטות גשר מורבי התרחשה ב־30 באוקטובר 2022, כאשר גשר תלוי להולכי רגל, בן 143 שנים, בעיר מורבי שבמדינת גוג'ראט, הודו, אשר עובר מעל נהר מצ'צ'הו , קרס. באירוע נהרגו לפחות 135 בני אדם.

== רקע ==
גשר הולכי הרגל במורבי, שאורכו 230 מטרים, נבנה במהלך הראג' הבריטי במאה ה-19, ונחנך ב-20 בפברואר 1879. הגשר היה סגור לשם שיפוצים במשך חצי שנה, ונפתח ב-26 באוקטובר 2022, כארבעה ימים לפני האסון, לרגל הדיוואלי והשנה הגוג'ראטית החדשה.

== האסון ==
יותר מ-400 אנשים היו על הגשר בעת קריסתו, הרבה מעבר לקיבולת שלו, שהיא 150 אנשים. לפחות 135 בני אדם נהרגו באסון. עשרות אנשים נפצעו באורח אנוש, וישנם נעדרים.

האסון התרחש כארבעה ימים לאחר שהגשר נפתח מחדש לאחר שיפוצים.

כחמישה חודשים לאחר התמוטטות ה גשר הוחלפה עיריית מורבי על ידי הממשלה בטענה שהעירייה, שהקמת הגשר הייתה באחריותה, לא קיימה את תפקידיה הבסיסיים. <ref></ref>
==קישורים חיצוניים==
* 
== הערות שוליים ==

קטגוריה:גוג'ראט
קטגוריה:אסונות ב-2022
קטגוריה:אסונות בהודו
קטגוריה:אסונות קריסת גשר
יחסי אוסטרליה–קירגיזסטן

יחסי אוסטרליה–קירגיזסטן הם יחסי החוץ בין הקהילייה של אוסטרליה לרפובליקה הקירגיזית.

== סקירה כללית ==
שתי המדינות כוננו יחסים דיפלומטיים ב-26 בדצמבר 1991, מיד לאחר עצמאותה של קירגיזסטן בעקבות קריסת ברית המועצות.

==נציגויות דיפלומטיות==
* אוסטרליה מיוצגת בקירגיזסטן על ידי הנציב העליון שלה במוסקבה, רוסיה.
* קירגיזסטן מיוצגת באוסטרליה באמצעות שגרירותה בטוקיו, יפן.

==קישורים חיצוניים==

* [https://www.dfat.gov.au/geo/kyrgyz-republic יחסי אוסטרליה–קירגיזסטן] באתר משרד החוץ האוסטרלי

==הערות שוליים==
יחסי אוסטרליה–לאוס

יחסי אוסטרליה–לאוס הם היחסים הדיפלומטיים הרשמיים שבין הקהילייה של אוסטרליה לבין הרפובליקה הדמוקרטית העממית של לאוס.

== סקירה כללית ==
היחסים הדיפלומטיים בין אוסטרליה ללאוס כוננו ב-15 בינואר 1952 עם מינויו של שגריר אוסטרלי, שהיה ממוקם בסייגון, דרום וייטנאם. זוהי מערכת היחסים הדיפלומטית הארוכה ביותר שיש ללאוס עם מדינה כלשהי. אוסטרליה הקימה נציגות דיפלומטית בוויינטיאן בדצמבר 1960, ושדרגה אותה לרמת שגרירות מלאה בינואר 1963 השגרירות נותרה פתוחה לאורך כל השינויים הפוליטיים בלאוס, בפרט ביטול המלוכה והקמת הרפובליקה הדמוקרטית העממית של לאוס בשנת 1975.

== יחסים כלכליים ==
אוסטרליה היא שותפה ותיקה לפיתוח, סחר והשקעות ללאוס. ב-2019–2020 אוסטרליה סיפקה 45.3 מיליון דולר בסך הכל סיוע רשמי לפיתוח ללאוס. זה כלל 25.6 מיליון דולר במימון דו-צדדי. בפברואר 2022, אוסטרליה התחייבה להגדלה משמעותית בסיוע.

הסחר הדו-כיווני בסחורות ושירותים הסתכם בשווי 13,9 מיליון דולר ב-2019–2020. הסכם על קידום והגנה על השקעות בין אוסטרליה ללאוס קיים מאז 1995. אוסטרליה ולאוס הן צד להסכם הסחר החופשי ASEAN-אוסטרליה-ניו זילנד (AANZFTA). לשכת המסחר האוסטרלית בלאוס (AustCham Lao) הוקמה בשנת 2005 - לשכת המסחר הבינלאומית הראשונה במדינה.

== הגירה ==
בזמן המפקד הלאומי של 2016, יותר מ-15,000 אנשים בקהילה האוסטרלית הזדהו כבעלי מוצא מלאוס. לפני מגפת הקורונה, אוסטרליה הייתה יעד מועדף עבור סטודנטים מלאוס הלומדים בחו"ל.

== נציגויות דיפלומטיות ==
* לאוס מחזיקה באוסטרליה שגרירות בקנברה.
* אוסטרליה מחזיקה בלאוס שגרירות בוויינטיאן.

== קישורים חיצוניים ==

* [https://www.dfat.gov.au/geo/laos/laos-country-brief יחסי אוסטרליה–לאוס], באתר משרד החוץ האוסטרלי

== הערות שוליים ==
תקשורת בערב הסעודית

התקשורת בערב הסעודית עברה כברת דרך מאז הקמת מנהלת הדואר, הטלפון והטלגרף (PTT) בממלכה ב-1926.<ref name=":0"></ref>

== היסטוריה ==
מנהלת הדואר, הטלפון והטלגרף (PTT) הייתה הסוכנות הממשלתית הראשונה שהוקמה על ידי המלך אבן סעוד ב-1926 כדי לספק ולשלוט בשירותי הדואר והטלקומוניקציה. בשנת 1934 ייבאה הממלכה את התחנה האלחוטית הניידת הראשונה שסיפקה את שירותי הטלגרף. באותה שנה הושק גם הקישור הטלפוני בין ערים וכפרים בממלכה. בשנת 1984 הוצגה והופעלה רשת הסיבים האופטיים הראשונה במדינה, ובשנת 1995 הושקו שירותי הסלולר.<ref name=":12"></ref>

חברת הטלקום הסעודית (STC) הייתה החברה הראשונה בערב הסעודית שסיפקה שירות טלפון נייד וקווי. בשנת 2019, סעודיה דורגה במקום השני מבין מדינות ה-G20 בכל הנוגע לזמינות ספקטרום התדרים המוענק למפעילים עבור שירותי סלולר.<ref name=":2"></ref>

== טלפוניה ==
{| class="wikitable"
|-
!שנה
!2020<ref name=":1"></ref>
|-
|קווים נייחים
|5,749,058
|-
|קווים ניידים
|43,215,439
|}
נכון לשנת 2021 שירותי דור 5 זמינים למחצית מהאוכלוסייה ובמרבית הערים.

== שידורי רדיו וטלוויזיה ==
שידורי המדיה בבעלות המדינה. המדינה מפעילה 4 רשתות טלוויזיה ומספר רשתות רדיו. קיימות 31 תחנות FM ו-43 תחנות AM.

== גישה לאינטרנט בפס רחב ==
קיימים 22 ספקי אינטרנט, ו-34,117,590 משתמשי אינטרנט המהווים 98% מהאוכלוסייה.<ref name=":1" />

שירות ADSL בערב הסעודית הפך לזמין מאז 2001. כחלק מהמונופול שלה על כל שיטות התקשורת בערב הסעודית, חברת הטלקום הסעודית היא הספקית המלאה היחידה, אם כי מספר ספקיות אינטרנט זמינות, באישור חברת הטלקום הסעודית.

קיימים שירותי אינטרנט מבוססי סיבים אופטיים אך הפריסה שלהם נמוכה.

=== צנזורה באינטרנט ===
ערב הסעודית אוסרת יותר מ-5 מיליון אתרים באינטרנט, בעיקר בתחומי פורנוגרפיה, זכויות להט"ב, סוגיות של זכויות אדם, טרור, ביקורת נגד הממלכה ומשפחת המלוכה, מידע מאויבי האסלאם וסאטירה.<ref></ref> כמו כן נחסמה גישה לאתרי אינטרנט המזוהים עם, עם חזבאללה, קבוצות תימניות וגורמים המזוהים עם האחים המוסלמים הסורים, ומידע המספר על השואה.<ref name=":03"></ref>

== הערות שוליים ==

*
קטגוריה:ערב הסעודית
ערב הסעודית
יחסי יוון–לאוס

יחסי יוון–לאוס הם היחסים הדיפלומטיים הרשמיים שבין הרפובליקה ההלנית לבין הרפובליקה הדמוקרטית העממית של לאוס.

== סקירה כללית ==
שתי המדינות כוננו יחסים דיפלומטיים ב-15 ביוני 1989. הבידוד הבינלאומי ארוך הטווח של לאוס, המרחק הגאוגרפי העצום המפריד בין שתי המדינות והעדר קהילה יוונית מתמשכת בלאוס סיפקו מרחב מועט, בעבר, לפיתוח יחסים פוליטיים דו-צדדיים, אשר, עם זאת, מתקיימים בעיקר באופן רב צדדי.

== נציגויות דיפלומטיות ==
* לאוס מיוצגת ביוון באמצעות שגרירותה בז'נבה, שווייץ.
* יוון מיוצגת בלאוס באמצעות שגרירותה בהאנוי, וייטנאם.

== קישורים חיצוניים ==

* [https://www.mfa.gr/en/blog/greece-bilateral-relations/laos/ יחסי יוון–לאוס], באתר משרד החוץ היווני

== הערות שוליים ==
יחסי אוסטרליה–המלדיביים

יחסי אוסטרליה–המלדיביים הם היחסים הדיפלומטיים הרשמיים שבין הקהילייה של אוסטרליה לבין רפובליקת המלדיביים.

== סקירה כללית ==
אוסטרליה והמלדיביים כוננו יחסים דיפלומטיים בתחילת 1974, כאשר השגריר הראשון של אוסטרליה שאינו תושב אוסטרליה הציג את אמנתו ב-17 בפברואר 1974. עם הצטרפות האיים המלדיביים לחבר העמים הבריטי ב-1983 והצטרפותה מחדש ב-2020 לאחר פרישתה ב-2016, שתי המדינות החליפו נציבים עליונים ביניהן.

בעבר יוצגה אוסטרליה במלדיביים באמצעות הנציב העליון בקולומבו, סרי לנקה, אך בפברואר 2022 הודיעה אוסטרליה על תוכניות לפתוח נציבות עליונה במאלה כחלק מסדרת צעדים של ממשלת מוריסון לשיפור היחסים הדו-צדדיים של אוסטרליה באזור צפון מזרח האוקיינוס ההודי.

== יחסים כלכליים ==
סך הסחר הדו-צדדי עמד על 160 מיליון דולר אוסטרלי ב-2018, מתוכם 46 מיליון דולר אוסטרלי יצוא סחורות אוסטרלי, בעיקר מזון ומשקאות. אוסטרליה היא גם שותפה לפיתוח, התומכת בפרויקטים הקשורים לשינויי אקלים, ממשל ובטיחות ימית, ומהווה מקור משמעותי למלגות חינוכיות לסטודנטים מלדיביים. סך הסיוע האוסטרלי הרשמי לפיתוח לאיים המלדיביים בשנים 2019–2020 היה תקציב של 2.6 מיליון דולר אוסטרלי.

== נציגויות דיפלומטיות ==
* המלדיביים מיוצגת באוסטרליה באמצעות הנציב העליון שלה בסינגפור, ובנוסף מחזיקה קונסוליית כבוד במלבורן.
* אוסטרליה מיוצגת במלדיביים באמצעות הנציבות העליונה שלה בקולומבו, סרי לנקה.

== קישורים חיצוניים ==

* [https://www.dfat.gov.au/geo/maldives/Pages/maldives-country-brief יחסי אוסטרליה–המלדיביים], באתר משרד החוץ האוסטרלי

== הערות שוליים ==
פלורנטינו לואיש

פלורנטינו איבראין מוריש לואיש (בפורטוגזית: Florentino Ibrain Morris Luís; נולד ב-19 באוגוסט 1999 בליסבון שבפורטוגל), הידוע בקיצור כפלורנטינו, הוא כדורגלן פורטוגזי המשחק בעמדת הקשר האחורי בקבוצת בנפיקה ליסבון מליגת העל הפורטוגלית.

== קריירת מועדונים ==
פלורנטינו גדל במחלקת הנוער של בנפיקה ליסבון. ב-10 בפברואר 2019 ערך את הופעת הבכורה שלו בקבוצה הבוגרת של המועדון, בניצחון 10-0 על נסיונל מדיירה במסגרת המחזור ה-21 בליגת העל הפורטוגלית לעונת . ב-17 במרץ ערך את הופעת הבכורה שלו במועדון, בניצחון 4-0 על מוריירנסה במסגרת המחזור ה-26 בליגה.

ב-25 בספטמבר 2020 הושאל פלורנטינו למשך עונה אחת למונקו מליגת העל הצרפתית. ב-4 באוקטובר ערך את הופעת הבכורה שלו במועדון, בהפסד 1-0 לברסט במסגרת המחזור השישי בליגה לעונת 2020/2021. בסך הכל ערך תשע הופעות ליגה במדי המועדון.

ב-31 באוגוסט 2021 הושאל פלורנטינו למשך עונה אחת לחטאפה מלה ליגה. ב-18 בספטמבר ערך את הופעת הבכורה שלו במועדון, בהפסד 3-0 לראיו ואיקאנו במסגרת המחזור החמישי בליגה לעונת 2020/2021. בסך הכל ערך 22 הופעות ליגה במהלך תקופת ההשאלה במועדון. בתום תקופת ההשאלה חזר פלורנטינו לבנפיקה ליסבון.

== קריירה בינלאומית ==
לואיש היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת 2021.

== תארים ==
;בנפיקה ליסבון
* ליגת העל הפורטוגלית (1): 2018/2019
* הסופר קאפ הפורטוגלי (2): 2019, 2023

;נבחרת פורטוגל עד גיל 17
* אליפות אירופה עד גיל 17 (1): 2016

;נבחרת פורטוגל עד גיל 19
* אליפות אירופה עד גיל 19 (1): 2018

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:ליסבון: כדורגלנים
קטגוריה:כדורגלני בנפיקה ליסבון
קטגוריה:כדורגלני מונקו
קטגוריה:כדורגלני חטאפה
קטגוריה:ספורטאים פורטוגזים בצרפת
קטגוריה:ספורטאים פורטוגזים בספרד
קטגוריה:פורטוגזים שנולדו ב-1999
יחסי המלדיביים–יוון

יחסי יוון–המלדיביים הם יחסי החוץ בין יוון לרפובליקת המלדיביים.

== סקירה כללית ==
שתי המדינות כוננו יחסים דיפלומטיים ב-17 בספטמבר 1983. היחסים בין שתי המדינות טובים, שיתוף הפעולה הדו-צדדי והרב-צדדי משביע רצון. 
במסגרת הדיאלוג בין האיחוד האירופי לאיים המלדיביים, יוון תרמה למאמצים להילחם בעוני ולקדם קיימות סביבתית באזור. יוון שלחה סיוע הומניטרי לאוכלוסייה שנפגעה מהצונאמי, וכן העניקה מלגות במוסדות אקדמיים יווניים. תרומתה של יוון למדינות מבודדות קטנות נמשכת גם במסגרת האו"ם.

== נציגויות דיפלומטיות ==
* יוון מיוצגת במלדיביים באמצעות שגרירותה בניו דלהי, הודו.
* המלדיביים מחזיקה ביוון קונסוליה באתונה.

== קישורים חיצוניים ==

* [https://www.mfa.gr/en/blog/greece-bilateral-relations/maldives/ יחסי יוון–המלדיביים] באתר משרד החוץ היווני

== הערות שוליים ==
קרנון הנהרות

קָרנוּן הנהרות או קרנון הנחלים (שם מדעי: Salaria fluviatilis) – הוא מין דג הנמנה ממשפחת הקרנוניים, הנפוצה מאוד בימים ובאוקיינוסים. ניתן למוצאו לחופי הים התיכון. דג זה שוכן בקרקעית בין הסלעים ואבנים בעומק של עד שלושה מטרים. ועיקר מזונו מגיעה מחסרי חוליות.

ממדיו נעים בין 2 ס"מ בשלבים הראשונים לחיו ועד ועד 14 ס"מ בבגרותו המלאה. גופו מאורך ונטול קשקשים בעל כתמים כהים ופסי רוחב כהים ומפותלים צבעו חום עד כסוף, וגחונו בהיר.

קרנון הנהרות חדר למערכת המים המתוקים בישראל בתקופה קדומה, והורגל לחיות בסביבות מים מתוקים, ביניהם ב:ירדן ובכנרת.

==קישורים חיצוניים==

== הערות שוליים ==

קטגוריה:בעלי חיים שתוארו ב-1801
קטגוריה:טקסונים שתוארו בידי איגנציו יורדן קלאודיו דה אסו דל-ריו
קטגוריה:קרנוניים
קטגוריה:ארץ ישראל: דגי מים מתוקים
קטגוריה:צפון אפריקה: דגי מים מתוקים
יחסי אוסטרליה–מיאנמר

יחסי אוסטרליה–מיאנמר הם היחסים הדיפלומטיים הרשמיים שבין הקהילייה של אוסטרליה לבין הרפובליקה של איחוד מיאנמר.

== סקירה כללית ==
אוסטרליה ומייאנמר כוננו יחסים דיפלומטיים ב-1 באוגוסט 1953. אוסטרליה תומכת נחרצת במעבר של מיאנמר לדמוקרטיה ולכלכלת שוק, ומעניקה סיוע לפיתוח עבור מיאנמר. לאחר ההפיכה הצבאית במיאנמר ב-1 בפברואר 2021, ממשלות יפן ואוסטרליה אישרו בפומבי שהן "יתאמו יחדיו באופן הדוק בנוגע למצב במיאנמר". מאז, הם הביעו שוב ושוב "חששות כבדים" מהפרות זכויות אדם במיאנמר תוך התחייבות "לעבוד יחד בשיתוף פעולה הדוק". 

== נציגויות דיפלומטיות ==
* מיאנמר מחזיקה באוסטרליה שגרירות בקנברה.
* אוסטרליה מחזיקה במיאנמר שגרירות ביאנגון.

== קישורים חיצוניים ==

* [https://www.dfat.gov.au/geo/myanmar יחסי אוסטרליה–מיאנמר], באתר משרד החוץ האוסטרלי

== הערות שוליים ==
יחסי יוון–מיאנמר

יחסי יוון–מיאנמר הם היחסים הדיפלומטיים הרשמיים שבין הרפובליקה ההלנית לבין הרפובליקה של איחוד מיאנמר.

== סקירה כללית ==
ממלכת יוון ובורמה כוננו יחסים דיפלומטיים ב-20 במרץ 1958. המרחק הגאוגרפי המפריד בין יוון לבורמה, מדיניות הבידוד שנוקט המשטר הבורמזי מאז 1962, רמת הפיתוח הכלכלית הנמוכה של המדינה והגבלות שהטילו האו"ם והאיחוד האירופי על יחסים פוליטיים ודיפלומטיים לא סיפקו בעבר תנאים הולמים לפיתוח קשרים פוליטיים בין יוון לאיחוד מיאנמר. אולם מאז 2011, כאשר ממשלת מיאנמר התקדמה עם רפורמות פוליטיות נועזות, מיאנמר פיתחה במהירות את יחסיה הפוליטיים עם מדינות המערב. במקביל, יוון תמכה בהידוק יחסי האיחוד האירופי-מיאנמר.

== נציגויות דיפלומטיות ==
* מיאנמר מיוצגת ביוון באמצעות שגרירותה ברומא, איטליה.
* יוון מיוצגת במיאנמר באמצעות שגרירותה בבנגקוק, תאילנד.

== קישורים חיצוניים ==

* [https://www.mfa.gr/en/blog/greece-bilateral-relations/myanmar/ יחסי יוון–מיאנמר], באתר משרד החוץ היווני

== הערות שוליים ==
תאו מים קצר-קרניים

תאו מים קצר-קרניים (שם מדעי: Bubalus mephistopheles) הוא מין נכחד של בקר מהסוג תאו, אשר התקיים בסין של הפליסטוקן עד ההולוקן שלפני מיליון שנה עד לכנראה 1200 לפנה"ס, כך שהוא התקיים בהולוקן במשך ההיסטוריה (לאורך תקופת הברונזה של סין).

המאובנים שלו התגלו בחנאן וביונאן שבסין, קרוב מעט לעמק הנהר הצהוב ואלה כללו בעיקר שרידי גולגולת וקרניים גדולות. מספר ממצאים שלו התגלו אולי גם בדולאווירה שבהודו, כך שאולי הוא התקיים לצד תרבות עמק האינדוס הקדומה.

תאו זה היה דומה מאוד לתאו המים החי והיה בעל בסיס קרניים עבה, אם כי אלה התעקלו מעט כמו סהר. בעבר מספר חוקרים ראו בו תת-מין של תאו המים, אך נראה לפי בדיקות גנטיות שהיה מין עצמאי שגם לא היה אביו הקדמון, כפי שנחשב בעבר.

==קישורים חיצוניים==

קטגוריה:בקר
קטגוריה:פרים פרהיסטוריים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליסטוקן באסיה
קטגוריה:יונקים שנכחדו בהולוקן
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1925
פר אקוטיפרונס

פר אקוטיפרונס (שם מדעי: Bos acutifrons) הוא מין של בקר נכחד מהסוג פר אשר התקיים במשך אמצע הפליסטוקן של דרום אסיה שלפני 2.58 עד למיליון שנה מזמננו. המאובנים שלו התגלו ברכס ההימלאי "Sivalik Hills" שבקשמיר, הודו ופקיסטן והוא תואר ב-1878 בידי החוקר האנגלי ריצ'רד ליידקר . 

פר זה היה חסון יחסית אך קטן ביחס לפרים אחרים והוא הגיע לאורך ל 150 ס"מ, לגובה 2.3 מטרים בכתפיים ולמשקל ממוצע של 600 ק"ג.

החוקר אדווין ה. קולברט האמין שפר זה היה אביו הקדמון של הסוג, ממנו התפצלו כל שאר המינים האסייתיים והוא היה גם אביו של תת-המין הנכחד שור הבר ההודי , אשר כיום נחשב לקרוב לזבו ולשור הבר. נראה שהיה מראשוני הפרים האסייתיים ואולי הוא התפתח מפרים אפריקאים קדומים יותר כמו הפלוראוביס ולפטובוס.

==קישורים חיצוניים==

==הערות שוליים==

קטגוריה:בעלי חיים שתוארו ב-1877
קטגוריה:טקסונים שתוארו בידי ריצ'רד ליידקר
קטגוריה:בקר
קטגוריה:פרים פרהיסטוריים
קטגוריה:מגה-פאונה של הפליסטוקן באירואסיה
החתלתול השודד

החתלתול השודד (באנגלית: The Robber Kitten) הוא סרט הנפשה קצר אמריקאי משנת 1935, אשר לוקח חלק בסדרת הסרטים "סימפוניות טיפשיות". הסרט בוים על ידי דייוויד הנד.<ref name="symphony1"></ref>

== עלילה ==
חתלתול בשם אמברוז חולם לברוח ולהפוך לשודד. כשהוא קורא לעצמו "באץ" בתחילת הסרט המצויר, הוא נראה משחק - משחק שוד של כרכרה, המשחק נקטע על ידי אמו שקוראת לו להתרחץ. אמברוז לא רוצה לעשות אמבטיה מלכתחילה, הוא בורח והופך לשודד, תחילה גונב שקית עוגיות. המטרה הראשונה שלו מתגלה כשודד אמיתי: ביל המלוכלך הבולדוג. ביל המלוכלך שואל את אמברוז אם הוא ביצע מעשי שוד בזמן האחרון, ואמברוז אומר לו, "רק הבוקר החזקתי אוטובוס". ואז ביל המלוכלך שואל את אמברוז איפה השלל שלו, אז אמברוז מראה לביל המלוכלך את שקית העוגיות. ומדמיין שהתיק מלא בזהב, ביל המלוכלך דורש זאת ומאיים על אמברוז. בפחד, אמברוז רץ הביתה וקופץ לאמבטיה שלו, ומתנהג כאילו שום דבר אחר לא קרה.

== עיבוד קומיקס ==
הסרט המצויר עובד ברצף קומיקס של סימפוניות טיפשיות על ידי טד אוסבורן ואל טאליפרו, שהופיע בין ה-24 בפברואר ל-21 באפריל 1935. קו העלילה נקרא "הרפתקאותיו של אמברוז החתלתול השודד".<ref name=IDW-v1></ref> הוא תורגם ופורסם גם באוסטריה (1938), אוסטרליה, בלגיה (1952), ברזיל (1979), פינלנד (1935), צרפת (1935), גרמניה (2003), בריטניה (1936), איטליה (1935), ספרד (1935) ויוגוסלביה (1936).

== מדבבים ==
* אמברוז: שירלי ריד
* ביל המלוכלך הבולדוג: בילי בלטצ'ר
* בכי סוס, צעקות טרזן: קלרנס נאש<ref name="symphony1" />
* אמא של אמברוז: אליביה אלמן

== מדיה ביתית ==
הסרט הופץ ב-4 בדצמבר 2001, באוצרות וולט דיסני: סימפוניות טיפשיות - הקלאסיקות המוזיקליות המצוירות ההיסטוריות.<ref name="symphony1" /><ref></ref>

הוא הופץ גם באוסף האנימציה של ה-DVD "קולקציית האנימציה של וולט דיסני: סרטים קצרים קלאסיים כרך 5: רוח בערבות" ב-2009.

== קישורים חיצוניים ==

== הערות שוליים ==

קטגוריה:סימפוניות טיפשיות
דויד קארמו

דויד מוטה וייגה טיישיירה קארמו (בפורטוגזית: David Mota Veiga Teixeira Carmo; נולד ב-19 ביולי 1999 באוויירו שבפורטוגל) הוא כדורגלן פורטוגזי-אנגולי המשחק בעמדת הבלם בקבוצת אולימפיאקוס מליגת העל היוונית ובנבחרת אנגולה.

== קריירת מועדונים ==
קארמו גדל במחלקות הנוער של ביירה-מאר, קאסה דו בנפיקה, בנפיקה ליסבון, אנאדיה, סנז'ואננסה וספורטינג בראגה. ב-17 בינואר 2020 ערך קארמו את הופעת הבכורה שלו בקבוצה הבוגרת של ספורטינג בראגה, בניצחון 2-1 על פורטו במסגרת המחזור ה-17 בליגת העל הפורטוגלית לעונת . בסך הכל ערך 42 הופעות ליגה במדי המועדון.

ב-5 ביולי 2022 חתם קארמו על חוזה לחמש עונות בפורטו מליגת העל הפורטוגלית. ב-3 בספטמבר ערך את הופעת הבכורה שלו במועדון, בניצחון 2-0 על ז'יל ויסנטה במסגרת המחזור החמישי בליגה לעונת 2022/2023. ב-7 בספטמבר ערך את הופעת הבכורה שלו בליגת האלופות, בהפסד 2-1 לאתלטיקו מדריד במסגרת שלב הבתים לעונת 2022/2023.

ב-26 בינואר 2024 הושאל קארמו לאולימפיאקוס עד לסוף העונה.

== קריירה בינלאומית ==
ב-22 במרץ 2024 ערך קארמו את הופעת הבכורה שלו בנבחרת אנגולה, בהפסד 1-0 לנבחרת מרוקו במשחק ידידות. הוא הבקיע שער עצמי במשחק זה.

== תארים ==
;ספורטינג בראגה
* הגביע הפורטוגלי (1): 2020/2021
* הסופר קאפ הפורטוגלי (1): 2019
פורטו

* הגביע הפורטוגלי: 2022/2023
;נבחרת פורטוגל עד גיל 19
* אליפות אירופה עד גיל 19 (1): 2018

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלנים אנגולים
קטגוריה:בלמי כדורגל אנגולים
קטגוריה:כדורגלני ספורטינג בראגה
קטגוריה:כדורגלני פורטו
קטגוריה:כדורגלני אולימפיאקוס
קטגוריה:כדורגלני נבחרת אנגולה
קטגוריה:ספורטאים פורטוגזים ביוון
קטגוריה:פורטוגזים שנולדו ב-1999
יחסי בנגלדש–מקסיקו

יחסי בנגלדש–מקסיקו הם היחסים הבילטרליים בין בנגלדש ומקסיקו. שתי המדינות חברות באו"ם ובארגון הסחר העולמי.

== היסטוריה ==
הנשיא עבדוס סאטאר השתתף בפסגת צפון-דרום בקנקון; 1981.
היחסים הדיפלומטיים בין שתי המדינות כוננו רשמית ב-8 ביולי 1975, ארבע שנים לאחר שבנגלדש קיבלה את עצמאותה מפקיסטן.<ref name="Bosques">[https://centrogilbertobosques.senado.gob.mx/docs/F_Bangladesh.pdf Bilateral relations between Mexico and Bangladesh (in Spanish)]</ref> בשנת 1981, נשיא בנגלדש עבדוס סאטאר ביקר במקסיקו כדי להשתתף בפסגת צפון-דרום בקנקון. <ref>[https://aclarando.wordpress.com/2010/07/10/recordando-cumbre-norte-sur-en-1981/ Recordando: Cumbre Norte Sur en 1981 (in Spanish)]</ref>

בנגלדש ומקסיקו הביעו עניין הדדי בהרחבת הפעילות הכלכלית הדו-צדדית בין שתי המדינות. בשנת 2011, משלחת עסקית מבנגלדש ביקרה במקסיקו במטרה לחקור תחומים פוטנציאליים לסחר והשקעות דו-צדדיות. שינויי אקלים והפחתת עוני זוהו גם כאזורים פוטנציאליים לשיתוף פעולה דו-צדדי בין שתי המדינות. בשנת 2012, בנגלדש פתחה את שגרירותה במקסיקו סיטי.<ref name="Bosques" /> בשנת 2015, שר החוץ של בנגלדש, שהריאר אלאם, ביקר במקסיקו כדי לחגוג 40 שנות יחסים דיפלומטיים בין שתי המדינות. בזמן שהותו במקסיקו, השר אלאם נפגש עם שר החוץ של מקסיקו, חוסה אנטוניו מיד.<ref name="Bosques" />

== ביקורים רמי דרג ==
ביקורים רמי דרג מבנגלדש למקסיקו <ref>[http://www.protocolo.com.mx/mexico/mexico-y-bangladesh-acuerdan-promover-un-mayor-acercamiento/ México y Bangladesh acuerdan promover un mayor acercamiento (in Spanish)]</ref> <ref>[https://bdnews24.com/bangladesh/2015/08/26/bangladesh-mexico-for-joint-investment Bangladesh, Mexico for joint investment]</ref>
* הנשיא עבדוס סאטאר (1981)
* שר החוץ מוחמד מיארול קווייס (2011)
* שר המדינה שהריאר עלאם (2015)

== הסכמים בילטרליים ==
שתי המדינות חתמו על כמה הסכמים דו-צדדיים כגון הסכם על ביטול ויזה לבעלי דרכון דיפלומטי ורשמי (2013); הסכם בנושא סיוע מינהלי הדדי בענייני מכס (2013) ומזכר הבנות בנושא התייעצות עם משרד החוץ (2015).

== יחסי סחר ==
בשנת 2018, הסחר הדו-כיווני בין שתי המדינות הסתכם ב-336 מיליון דולר.<ref name="Economy"></ref> הייצוא העיקרי של בנגלדש למקסיקו כולל: כותנה, טקסטיל ונעליים. היצוא העיקרי של מקסיקו לבנגלדש כולל: מנועים למעליות או מעליות; גנרטורים; שרימפס וסרטנים; ומלכודות קיטור. בשנת 2016, החברה הרב-לאומית המקסיקנית Cemex מכרה את פעילותה בבנגלדש לקבוצת סיאם צמנט. <ref>[https://www.cemnet.com/News/story/159756/siam-city-cement-acquires-cemex-bangladesh.html Siam City Cement acquires Cemex Bangladesh]</ref>

== נציגויות דיפלומטיות ==
* בנגלדש מחזיקה במקסיקו שגרירות במקסיקו סיטי. <ref>[https://mofa.gov.bd/site/page/7dfb7b74-7506-49dd-84fa-36d02242efa1/nolink/nolink/Mexico Bangladeshi Ministry of Foreign Affairs: Mexico]</ref>
* מקסיקו מיוצגת בבנגלדש באמצעות שגרירותה בניו דלהי, הודו בנוסף מחזיקה קונסוליית כבוד בדאקה. <ref>[http://embamex.sre.gob.mx/india/ Embassy of Mexico in New Delhi]</ref>

== הערות שוליים ==
תיירי קורייה

תיירי רנדאל קורייה (בפורטוגזית: Thierry Rendall Correia; נולד ב-9 במרץ 1999 באמדורה שבפורטוגל) הוא כדורגלן פורטוגזי המשחק בעמדת המגן הימני בקבוצת ולנסיה מלה ליגה.

== קריירת מועדונים ==
קורייה גדל במחלקת הנוער של ספורטינג ליסבון. ב-29 בנובמבר 2018 ערך את הופעת הבכורה שלו בקבוצה הבוגרת של המועדון, בניצחון 6-1 על קרבאך במסגרת שלב הבתים של הליגה האירופית לעונת 2018/2019. ב-11 באוגוסט 2019 ערך את הופעת הבכורה שלו בליגת העל הפורטוגלית, בתיקו 1-1 נגד מאריטימו במסגרת המחזור הראשון לעונת . בסך הכל ערך ארבע הופעות ליגה במדי המועדון.

ב-2 בספטמבר 2019 חתם קורייה על חוזה לחמש עונות בוולנסיה מלה ליגה. ב-25 בספטמבר ערך את הופעת הבכורה שלו במועדון, בתיקו 3-3 נגד חטאפה במסגרת המחזור השישי בליגה לעונת 2019/2020.

== קריירה בינלאומית ==
קורייה היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת 2021.

== תארים ==
;נבחרת פורטוגל עד גיל 17
* אליפות אירופה עד גיל 17 (1): 2016

;נבחרת פורטוגל עד גיל 19
* אליפות אירופה עד גיל 19 (1): 2018

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:אמדורה: כדורגלנים
קטגוריה:כדורגלני ספורטינג ליסבון
קטגוריה:כדורגלני ולנסיה
קטגוריה:פורטוגזים שנולדו ב-1999
הנדריק ואן קרומברוז'

הנדריק ואן קרומברוז (בהולנדית: Hendrik Van Crombrugge; נולד ב-30 באפריל 1993 בלוון שבבלגיה) הוא כדורגלן בלגי המשחק בעמדת השוער בקבוצת גנק מליגת העל הבלגית ובנבחרת בלגיה.

== קריירת מועדונים ==
ואן קרומברוז' החל את הקריירה המקצוענית שלו בסטנדרד לייז' מליגת העל הבלגית.

ב-1 ביולי 2011 חתם ואן קרומברוז' בסנט טרוידן מליגת העל הבלגית. ב-9 בספטמבר ערך את הופעתו היחידה במועדון, בהפסד 4-3 לראסינג גנק במסגרת המחזור השישי בליגה לעונת .

ב-1 ביולי 2013 חתם ואן קרומברוז' באויפן מליגת המשנה הבלגית. בתום עונת העפיל עם המועדון לליגת העל הבלגית. בסך הכל ערך 178 הופעות ליגה במדי המועדון.

ב-1 באוגוסט 2019 חתם ואן קרומברוז' באנדרלכט מליגת העל הבלגית. ב-4 באוגוסט ערך את הופעת הבכורה שלו במועדון, בתיקו 0-0 נגד מוסקרון במסגרת המחזור השני בליגה לעונת . בשלוש העונות הראשונות שלו במועדון ערך 79 הופעות ליגה.

== קריירה בינלאומית ==
ב-8 באוקטובר 2020 ערך ואן קרומברוז' את הופעת הבכורה שלו בנבחרת בלגיה, בתיקו 1-1 נגד נבחרת חוף השנהב במשחק ידידות.

== קישורים חיצוניים ==

קטגוריה:כדורגלנים בלגים
קטגוריה:שוערי כדורגל בלגים
קטגוריה:לוון: כדורגלנים
קטגוריה:כדורגלני סטנדרד לייז'
קטגוריה:כדורגלני סנט טרוידן
קטגוריה:כדורגלני אויפן
קטגוריה:כדורגלני אנדרלכט
קטגוריה:כדורגלני נבחרת בלגיה
קטגוריה:בלגים שנולדו ב-1993
קטגוריה:כדורגלני ראסינג גנק
ניקולאס דומינגס

ניקולאס מרטין דומינגס (בספרדית: Nicolás Martín Domínguez; נולד ב-28 ביוני 1998 בהאדו שבארגנטינה) הוא כדורגלן ארגנטינאי המשחק בעמדת הקשר בקבוצת נוטינגהאם פורסט מהפרמייר ליג ובנבחרת ארגנטינה.

== קריירת מועדונים ==
דומינגס החל את הקריירה המקצוענית שלו בוולס סארספילד מליגת העל הארגנטינאית.

ב-30 באוגוסט 2019 חתם דומינגס בבולוניה 1909 מהסרייה א', והושאל בחזרה לוולס סארספילד עד לתום עונת . בסך הכל ערך 75 הופעות ליגה במדי ולס סארספילד, בהן הבקיע תשעה שערים. בתום תקופת ההשאלה חזר לבולוניה 1909.

ב-12 בינואר 2020 ערך דומינגס את הופעת הבכורה שלו בבולוניה 1909, בהפסד 1-0 לטורינו במסגרת המחזור ה-19 בסרייה א' לעונת 2019/2020.

ב-1 בספטמבר 2023 חתם דומינגס בנוטינגהאם פורסט מהפרמייר ליג.<ref></ref>

== קריירה בינלאומית ==
ב-5 בספטמבר 2019 ערך דומינגס את הופעת הבכורה שלו בנבחרת ארגנטינה, בתיקו 0-0 נגד נבחרת צ'ילה במשחק ידידות. ב-13 באוקטובר 2019 הבקיע את שער הבכורה שלו בנבחרת, בניצחון 6-1 על נבחרת אקוודור במשחק ידידות.

הוא נכלל בסגל נבחרת ארגנטינה לטורניר קופה אמריקה 2021, בו זכתה נבחרתו, וערך שתי הופעות בטורניר.

== תארים ==
;נבחרת ארגנטינה
* קופה אמריקה (1): 2021

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ולס סארספילד
קטגוריה:כדורגלני בולוניה
קטגוריה:כדורגלני נוטינגהאם פורסט
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2021
קטגוריה:ארגנטינאים שנולדו ב-1998
ניקולאס גונסאלס

ניקולאס איוואן גונסאלס (בספרדית: Nicolás Iván González; נולד ב-6 באפריל 1998 בבלן דה אסקובר שבארגנטינה) הוא כדורגלן ארגנטינאי המשחק בעמדת קשר הכנף בקבוצת פיורנטינה מהסרייה א' ובנבחרת ארגנטינה.

== קריירת מועדונים ==
גונסאלס גדל במחלקת הנוער של ארחנטינוס ג'וניורס. הוא ערך 44 הופעות ליגה במדי הקבוצה הבוגרת של המועדון במסגרת ליגת העל הארגנטינאית וליגת המשנה הארגנטינאית.

ב-10 ביולי 2018 חתם גונסאלס על חוזה לחמש עונות בשטוטגרט מהבונדסליגה. ב-18 באוגוסט ערך את הופעת הבכורה שלו במועדון, בהפסד 2-0 להנזה רוסטוק במסגרת הסיבוב הראשון של הגביע הגרמני לעונת . ב-26 באוגוסט ערך את הופעת הבכורה שלו בליגה, בהפסד 1-0 למיינץ 05 במסגרת המחזור הראשון לעונת 2018/2019. ב-22 בדצמבר הבקיע את שער הבכורה שלו במועדון, בהפסד 3-1 לשאלקה 04 במסגרת המחזור ה-17 בליגה. הוא שיחק במועדון במשך שלוש עונות במסגרת הבונדסליגה והבונדסליגה השנייה, בהן ערך 72 הופעות ליגה והבקיע 22 שערים.

ב-23 ביוני 2021 חתם גונסאלס על חוזה לחמש עונות בפיורנטינה מהסרייה א'. ב-13 באוגוסט ערך את הופעת הבכורה שלו במועדון, בניצחון 4-0 על קונצזה במסגרת הסיבוב הראשון של קופה איטליה לעונת . במשחק זה הבקיע את שער הבכורה שלו במועדון. ב-22 באוגוסט ערך את הופעת הבכורה שלו בליגה, בהפסד 3-1 לרומא במסגרת המחזור הראשון בליגה לעונת 2021/2022. ב-28 באוגוסט הבקיע את שער הבכורה שלו בליגה, בניצחון 2-1 על טורינו במסגרת המחזור השני בליגה. בעונתו הראשונה במועדון ערך 33 הופעות ליגה, בהן הבקיע שבעה שערים.

== קריירה בינלאומית ==
ב-14 באוקטובר 2019 ערך גונסאלס את הופעת הבכורה שלו בנבחרת ארגנטינה, בניצחון 6-1 על נבחרת אקוודור במשחק ידידות. ב-12 בנובמבר 2020 הבקיע את שער הבכורה שלו בנבחרת, בתיקו 1-1 נגד נבחרת פרגוואי במסגרת מוקדמות מונדיאל 2022.

הוא נכלל בסגל נבחרת ארגנטינה לטורניר קופה אמריקה 2021, בו זכתה נבחרתו, וערך חמש הופעות בטורניר.

נכלל בסגל נבחרת ארגנטינה בטורניר מונדיאל 2022, אך נגרע מהסגל מספר ימים לפני פתיחת הטורניר בשל פציעה.

== תארים ==
;נבחרת ארגנטינה
* קופה אמריקה: 2021
* הפיינליסימה: 2022

;נבחרת ארגנטינה האולימפית
* המשחקים הפאן-אמריקאיים: 2019

;אישיים
* נבחרת העונה בקונפרנס ליג: 2022/23

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ארחנטינוס ג'וניורס
קטגוריה:כדורגלני שטוטגרט
קטגוריה:כדורגלני פיורנטינה
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים ארגנטינאים בגרמניה
קטגוריה:ספורטאים ארגנטינאים באיטליה
קטגוריה:ארגנטינאים שנולדו ב-1998
גידו רודריגס

גידו רודריגס (בספרדית: Guido Rodríguez; נולד ב-12 באפריל 1994 בסאנס פניה שבארגנטינה) הוא כדורגלן ארגנטינאי המשחק בעמדת הקשר האחורי בקבוצת וסטהאם יונייטד ובנבחרת ארגנטינה.

== קריירת מועדונים ==
רודריגס שיחק בריבר פלייט ובדפנסה וחוסטיסיה מליגת העל הארגנטינאית, ובטיחואנה ובקלוב אמריקה מליגת העל המקסיקנית.

ב-14 בינואר 2020 חתם רודריגס בריאל בטיס מלה ליגה. ב-19 בינואר ערך את הופעת הבכורה שלו במועדון, בניצחון 3-0 על ריאל סוסיאדד במסגרת המחזור ה-20 בליגה לעונת 2019/2020. ב-8 ביולי הבקיע את שער הבכורה שלו במועדון, בניצחון 3-0 על אוססונה במסגרת המחזור ה-35 בליגה.

== קריירה בינלאומית ==
ב-9 ביוני 2017 ערך רודריגס את הופעת הבכורה שלו בנבחרת ארגנטינה, בניצחון 1-0 על נבחרת ברזיל במשחק ידידות.

הוא היה חלק מסגל נבחרת ארגנטינה בטורניר קופה אמריקה 2019, בו ערך הופעה אחת, ובטורניר קופה אמריקה 2021, בו ערך שש הופעות וזכה עם נבחרתו. ב-18 ביוני 2021 הבקיע את שער הבכורה שלו בנבחרת, בניצחון 1-0 על נבחרת אורוגוואי במסגרת שלב הבתים של הטורניר.

נכלל בסגל נבחרת ארגנטינה בטורניר מונדיאל 2022.

== תארים ==
;ריבר פלייט
* גביע סודאמריקנה : 2014

;קלוב אמריקה
* אליפות מקסיקו : אפרטורה 2018
* הגביע המקסיקני : קלאוסורה 2019

;ריאל בטיס
* גביע המלך הספרדי : 2021/2022

;נבחרת ארגנטינה
* קופה אמריקה : 2021
* גביע העולם : 2022

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני דפנסה וחוסטיסיה
קטגוריה:כדורגלני טיחואנה
קטגוריה:כדורגלני קלוב אמריקה
קטגוריה:כדורגלני ריאל בטיס
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים ארגנטינאים במקסיקו
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1994
לוקאס מרטינס קוארטה

לוקאס מרטינס קוארטה (בספרדית: Lucas Martínez Quarta; נולד ב-10 במאי 1996 במאר דל פלאטה שבארגנטינה) הוא כדורגלן ארגנטינאי המשחק בעמדת הבלם בקבוצת פיורנטינה מהסרייה א' ובנבחרת ארגנטינה.

== קריירת מועדונים ==
מרטינס קוארטה גדל במחלקת הנוער של ריבר פלייט. הוא ערך 64 הופעות ליגה במדי הקבוצה הבוגרת של המועדון במסגרת ליגת העל הארגנטינאית, בהן הבקיע שני שערים.

ב-5 באוקטובר 2020 חתם מרטינס קוארטה על חוזה לחמש עונות בפיורנטינה מהסרייה א'. ב-25 באוקטובר ערך את הופעת הבכורה שלו במועדון, בניצחון 3-2 על אודינזה במסגרת המחזור החמישי בליגה לעונת 2020/2021. ב-7 במרץ 2021 הבקיע את שער הבכורה שלו במועדון, בתיקו 3-3 נגד פארמה במסגרת המחזור ה-26 בליגה. בשתי העונות הראשונות שלו במועדון ערך 41 הופעות ליגה, בהן הבקיע שני שערים.

== קריירה בינלאומית ==
ב-5 בספטמבר 2019 ערך מרטינס קוארטה את הופעת הבכורה שלו בנבחרת ארגנטינה, בתיקו 0-0 נגד נבחרת צ'ילה במשחק ידידות.

הוא היה חלק מסגל נבחרת ארגנטינה בטורניר קופה אמריקה 2021, שבו זכתה נבחרתו, וערך הופעה אחת בטורניר.

== תארים ==
;ריבר פלייט
* הגביע הארגנטינאי (2): 2017, 2019
* הסופר קאפ הארגנטינאי (1): 2018
* גביע ליברטדורס (1): 2018
* גביע רקופה סודאמריקנה (1): 2019

;נבחרת ארגנטינה
* קופה אמריקה (1): 2021

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:מאר דל פלאטה: כדורגלנים
קטגוריה:כדורגלני ריבר פלייט
קטגוריה:כדורגלני פיורנטינה
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים ארגנטינאים באיטליה
קטגוריה:ארגנטינאים שנולדו ב-1996
כריסטיאן רומרו

כריסטיאן גבריאל רומרו (בספרדית: Cristian Gabriel Romero; נולד ב-27 באפריל 1998 בקורדובה שבארגנטינה) הוא כדורגלן ארגנטינאי המשחק בעמדת הבלם בקבוצת טוטנהאם הוטספר מהפרמייר ליג ובנבחרת ארגנטינה.

== קריירת מועדונים ==
רומרו גדל במחלקת הנוער של בלגראנו. הוא ערך 16 הופעות ליגה במדי הקבוצה הבוגרת של המועדון במסגרת ליגת העל הארגנטינאית.

ב-1 ביולי 2018 חתם רומרו בגנואה מהסרייה א'. ב-20 באוקטובר ערך את הופעת הבכורה שלו במועדון, בתיקו 1-1 נגד יובנטוס במסגרת המחזור התשיעי בליגה לעונת 2018/2019. ב-28 באוקטובר הבקיע את שער הבכורה שלו במועדון, בתיקו 2-2 נגד אודינזה במסגרת המחזור העשירי בליגה. הוא ערך 27 הופעות ליגה בעונה זו, בהן הבקיע שני שערים.

ב-12 ביולי 2019 חתם רומרו ביובנטוס מהסרייה א', והושאל בחזרה לגנואה למשך עונת 2019/2020. הוא ערך 30 הופעות ליגה במהלך תקופת ההשאלה, בהן הבקיע שער אחד.

ב-5 בספטמבר 2020 הושאל רומרו למשך עונה אחת לאטאלנטה מהסרייה א'. הוא ערך 31 הופעות ליגה במהלך תקופת ההשאלה, בהן הבקיע שני שערים. ב-6 באוגוסט 2021 חתם במועדון באופן קבוע.

ביום בו חתם באטאלנטה הושאל רומרו למשך שתי עונות לטוטנהאם הוטספר מהפרמייר ליג. ב-15 באוגוסט ערך את הופעת הבכורה שלו במועדון, בניצחון 1-0 על מנצ'סטר סיטי במסגרת המחזור הראשון בליגה לעונת 2021/2022. ב-16 במרץ 2022 הבקיע את שער הבכורה שלו במועדון, בניצחון 2-0 על ברייטון אנד הוב אלביון במסגרת המחזור ה-16 בליגה. הוא ערך 22 הופעות ליגה בעונה זו, בהן הבקיע שער אחד. ב-30 באוגוסט 2022 חתם על חוזה קבוע לחמש עונות במועדון.

== קריירה בינלאומית ==
ב-3 ביוני 2021 ערך רומרו את הופעת הבכורה שלו בנבחרת ארגנטינה, בתיקו 1-1 נגד נבחרת צ'ילה במסגרת מוקדמות מונדיאל 2022. ב-8 ביוני 2022 הבקיע את שער הבכורה שלו בנבחרת, בתיקו 2-2 נגד נבחרת קולומביה במסגרת מוקדמות מונדיאל 2022.

הוא היה חלק מסגל נבחרת ארגנטינה בטורניר קופה אמריקה 2021, בו זכתה נבחרתו, וערך שלוש בטורניר.

נכלל בסגל נבחרת ארגנטינה בטורניר מונדיאל 2022.

== תארים ==
;נבחרת ארגנטינה
* קופה אמריקה: 2021
* הפיינליסימה: 2022
* גביע העולם: 2022
* קופה אמריקה: 2024

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:קורדובה (ארגנטינה): כדורגלנים
קטגוריה:כדורגלני בלגראנו
קטגוריה:כדורגלני גנואה
קטגוריה:כדורגלני יובנטוס
קטגוריה:כדורגלני אטאלנטה
קטגוריה:כדורגלני טוטנהאם הוטספר
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים ארגנטינאים באיטליה
קטגוריה:ספורטאים ארגנטינאים באנגליה
קטגוריה:ארגנטינאים שנולדו ב-1998
אגוסטין רוסי

אגוסטין דניאל רוסי (בספרדית: Agustín Daniel Rossi; נולד ב-21 באוגוסט 1995 בבואנוס איירס שבארגנטינה) הוא כדורגלן ארגנטינאי המשחק בעמדת השוער בקבוצת פלמנגו מליגת העל הברזילאית.

== קריירת מועדונים ==
רוסי משחק בבוקה ג'וניורס מליגת העל הארגנטינאית, לאחר ששיחק בקבוצות צ'קריטה ג'וניורס, אסטודיאנטס לה פלאטה, דפנסה וחוסטיסיה, דפורטס אנטופגסטה ולנוס.

== תארים ==
;בוקה ג'וניורס
* אליפות ארגנטינה (3): 2016/2017, 2017/2018, 2022
* הגביע הארגנטינאי (1): 2019/2020

== קישורים חיצוניים ==

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני צ'קריטה ג'וניורס
קטגוריה:כדורגלני אסטודיאנטס לה פלאטה
קטגוריה:כדורגלני דפנסה וחוסטיסיה
קטגוריה:כדורגלני בוקה ג'וניורס
קטגוריה:כדורגלני לנוס
קטגוריה:כדורגלני א-נסר
קטגוריה:כדורגלני פלמנגו
קטגוריה:ארגנטינאים שנולדו ב-1995
דיאגרמת לטימר

דיאגרמת לטימר של [[מנגן]]
דיאגרמת לטימר של יסוד כימי היא סיכום של נתוני פוטנציאל אלקטרודה תקני עבור אותו יסוד. הדיאגרמה קרויה על שם ונדל מיטשל לטימר , כימאי אמריקאי.

== בניה ==
בדיאגרמת לטימר הצורה המחומצנת ביותר של היסוד נמצאת בצד שמאל, עם דרגות חמצון נמוכות יותר מימין. הצורונים המחוברים בחצים, והערך המספרי של הפוטנציאל הסטנדרטי (בוולט) להפחתה כתוב בכל חץ. לדוגמה, עבור חמצן, התרכובות יהיו בסדר <chem>O2 (0), H2O2 (-1), H2O (-2)</chem>:
לא ממוסגר
מעל לחץ בין <chem>O2</chem> ל-<chem>H2O2</chem> יש ערך של 0.68V+, משמע, פוטנציאל האלקטרודה הסטנדרטי לתגובה:

<chem>O2 (g) +2H+ +2e- <=>H2O2 (aq)</chem>

הוא 0.68 וולט.

== יישומים ==
ניתן להשתמש בדיאגרמות לטימר בבניית דיאגרמות פרוסט , כסיכום תמציתי של פוטנציאל האלקטרודה הסטנדרטי ביחס ליסוד. מכיוון ש: Δ<sub>r</sub>G<sup>
o
</sup> = -nFE<sup>
o
</sup>, פוטנציאל האלקטרודה הוא ייצוג של שינוי האנרגיה של גיבס עבור תגובת החיזור הנתונה. סכום השינויים באנרגיה של גיבס עבור תגובות חיזור עוקבות (למשל מ-<chem>O2</chem> ל-<chem>H2O2</chem>, ואז מ-<chem>H2O2</chem> ל-<chem>H2O</chem>) זהה לשינוי האנרגיה של גיבס עבור תגובת החיזור הכוללת (כלומר, מ-<chem>O2</chem> ל-<chem>H2O</chem>), בהתאם לחוק הס. דבר זה יכול לשמש כדי למצוא את פוטנציאל האלקטרודה עבור שלבים לא סמוכים, אשר נותן את כל המידע הדרוש עבור דיאגרמת פרוסט.

בדיקה פשוטה של דיאגרמת לטימר יכולה להצביע גם על צורונים אשר יכולים לעבור תגובת דיספרופורציונציה בתמיסה בתנאים שעבורם ניתנים פוטנציאלי האלקטרודות: אם הפוטנציאל מימין לצורון גבוה מהפוטנציאל משמאל, תתרחש תגובת דיספרופורציונציה לכן, מימן על-חמצני לא יציב ויהיה בדיספרופורציונציה (לפי הדיאגרמה למעלה).
==קישורים חיצוניים==

קטגוריה:אלקטרוכימיה
רוק נוצרי

רוק נוצרי (באנגלית: Christian rock) הוא סוגה של מוזיקת רוק הכוללת מילים המתמקדות בענייני אמונה נוצרית, לעיתים קרובות עם דגש על ישו, המבוצעת בדרך כלל על ידי אנשים נוצרים המוכרים בעצמם. המידה שבה המילים שלהם נוצריות במפורש משתנה בין להקות. ללהקות רבות שמבצעות שירי רוק נוצריים יש קשרים עם חברות המוזיקה הנוצרית העכשווית, כלי התקשורת והפסטיבלים, בעוד להקות אחרות פועלות כעצמאיות. במרוצת השנים פורסמו רשימות אודות להקות הרוק הנוצריות המובילות.<ref></ref>

== להקות רוק נוצריות ==
להלן לקט להקות רוק נוצריות מובילות:
* קריד
* דיאנטה דו טרונו
* דה פריי
* פלייליף
* אייקון פור הייר
* MercyMe
* Mylon and Broken Heart 

== הערות שוליים ==

*
רוק
נוצרי
אונולוגיה

אונולוגיה (מיוונית: אונו (οἶνος) פירושו יין ולוגיה (λογία) פירושו תורה) היא המדע והמחקר של יין וייצור היין. אונולוגיה נבדלת מויטיקולטורה שהיא מדע הגידול, הטיפוח והבציר של הענבים. אונולוג הוא מומחה במדע היין ובאומנויות וטכניקות לייצור יין.

== חינוך והדרכה ==
תוכניות אוניברסיטאות באונולוגיה וויטיקולטורה כוללות כלל קורסים במדעים לתואר ראשון (BS, B.Sc., Sc.B), וכתואר שני לימוד - או מחקרי (MS, Sc.M.). לאונולוגיה וייננים בעלי דוקטורט יש לעיתים קרובות רקע בהורטיקולטורה, פיזיולוגיה של הצמח ומיקרוביולוגיה. לאונולוגיה קשורים התארים המקצועיים של סומלייה (אוצר יין) ומאסטר ביין, שהם הסמכות ספציפיות בעסקי המסעדנות ובמלונאות. מבחינה תעסוקתית, אונולוגים בדרך כלל עובדים כיננים, ככימאים ליין במעבדות מסחריות, ובארגונים יינניים, כמו המכון לחקר היין האוסטרלי.

בישראל הפקולטה לחקלאות, מזון וסביבה ע"ש רוברט ה. סמית של האוניברסיטה העברית מלמדת תואר מוסמך בינלאומי בייננות, שהוא שילוב של אונולוגיה וויטיקולטורה.

==קישורים חיצוניים==

==הערות שוליים==

קטגוריה:יין
קטגוריה:תחומי מחקר מדעיים
יחסי מקדוניה הצפונית – קנדה

יחסי מקדוניה הצפונית–קנדה הם היחסים הדיפלומטיים בין מקדוניה הצפונית וקנדה. שתי המדינות חברות בנאט"ו.

== סקירה כללית ==
שתי המדינות כוננו יחסים דיפלומטיים ב-4 ביולי 1996. כ-43,000 קנדים זיהו את עצמם כבעלי מוצא מקדוני במפקד 2016, אך הפזורה המקדונית בקנדה טוענת שהמספר גבוה בהרבה. סדרי העדיפויות הבילטרליים של קנדה הם לעודד את המשך מאמצי הרפורמה במקדוניה הצפונית, לשפר את יחסי הסחר וההשקעות, ולתמוך בהתקדמות בהצטרפות מקדוניה הצפונית ל. מקדוניה הצפונית פתחה שגרירות באוטווה ב-1996.

== הסכמים בילטרליים ==
קנדה וצפון מקדוניה חתמו על הסכם ביטוח לאומי (2009) ועל הסכם תחבורה אווירית (2013), והצהרה על שותפות אסטרטגית ושיתוף פעולה (2018). שתי המדינות נותרו מחויבות לסכם הסכם הגנה וקידום השקעות זרות (FIPA) בטווח הקרוב.

== יחסי סחר והשקעות ==
סחר הסחורות בין קנדה למקדוניה הצפונית הסתכם ב-22.5 מיליון דולר בשנת 2020. סחורה קנדית שיוצאה למקדוניה הצפונית הוערכה ב-5.2 מיליון דולר ב-2020. קטגוריית הייצוא העיקרית היא בשר, ואחריה כלי רכב וחלקים. יבוא הסחורה הקנדי ממקדוניה הצפונית הסתכם ב-17.3 מיליון דולר בשנת 2020. קטגוריות היבוא העיקריות הן ברזל, פלדה וטבק. מקדוניה הצפונית מציעה הזדמנויות מסחריות לחברות קנדיות בתחומים כמו כרייה, טכנולוגיית מידע ותקשורת, הגנה וביטחון וטכנולוגיה נקייה.

הגולה המקדונית המאוחדת (UMD) פעילה ומקדמת שיתוף פעולה עם הקהילה העסקית הקנדית לשיפור אקלים ההשקעות במקדוניה הצפונית. חלק גדול מהפעילות הזו מתועל דרך היוזמה הקנדית-אמריקאית 'מקדוניה 2025', המאמנת צעירים מקדונים בשיטות עסקיות מודרניות.

== נציגויות דיפלומטיות ==
* מקדוניה הצפונית מחזיקה בקנדה שגרירות באוטווה.
* קנדה מיוצגת במקדוניה הצפונית באמצעות שגרירותה בבלגרד, סרביה, ובנוסף מחזיקה קונסוליית כבוד בסקופיה.

== קישורים חיצוניים ==

* [https://www.international.gc.ca/country-pays/north_macedonia-macedoine_nord/relations.aspx?lang=eng יחסי מקדוניה הצפונית–קנדה] באתר משרד החוץ הקנדי

== הערות שוליים ==
אמיליאנו רודריגס

אמיליאנו רודריגס (בספרדית: Emiliano Rodríguez; נולד ב-10 ביוני 1937) הוא כדורסלן עבר ספרדי ששיחק בעמדת הסמול פורוורד בעיקר בריאל מדריד. הוא נבחר ל-50 הכדורסלנים הגדולים בתולדות פיב"א ב-1991, להיכל התהילה של פיב"א ב-2007 ול-50 התורמים הגדולים ליורוליג ב-2008.

== קריירת מועדונים ==
רודריגס שיחק בין השנים 1958 ו-1960 באייסמליבאר, ובריאל מדריד בין 1960 ל-1973. עם ריאל, הוא זכה בארבעה גביעי אירופה לאלופות (כיום יורוליג) ב-, , ו-, 12 אליפויות הליגה הספרדית (1961–1966, 1968–1973) ותשעה גביעי ספרד (1961, 1962, 1965–1967, 1970–1973).<ref>[http://www.euroleague.net/final-four/london-2013/main-page/i/112944/7980/real-madrid-legend-emiliano-rodriguez Euroleague.net Real Madrid legend: Emiliano Rodriguez.]</ref> הוא היה מלך הסלים של הליגה הספרדית בשנים 1963 ו-1964.

== קריירה בנבחרת הלאומית ==
רודריגס שיחק 175 משחקים במדי נבחרת ספרד הבוגרת. הוא ייצג את ספרד בטורניר הכדורסל האולימפי ברומא 1960 ומקסיקו סיטי 1968, ובשבע אליפויות אירופה, בשנים 1959, 1961, 1963 (זכה ב-MVP של הטורניר) 1965, 1967, 1969 ו-1971.

== מאפיינים ==
המאפיין העיקרי במשחק של רודריגס היה מהירות ויכולת כניסה יוצאת דופן לסל בהתקפה בכלל ובהתקפה המתפרצת בפרט. כמו כן, הוא הציג יכולת קליעה מצוינת ממרחק בינוני.

== קישורים חיצוניים ==

== הערות שוליים ==

קטגוריה:כדורסלנים ספרדים
קטגוריה:כדורסלנים באולימפיאדת מקסיקו סיטי (1968)
קטגוריה:כדורסלנים באולימפיאדת רומא (1960)
קטגוריה:כדורסלני ריאל מדריד
קטגוריה:חברי היכל התהילה של פיב"א
קטגוריה:כדורסלנים אולימפיים
קטגוריה:ספרדים שנולדו ב-1937
יחסי בוסניה והרצגובינה – קנדה

יחסי בוסניה והרצגובינה–קנדה הם היחסים הדיפלומטיים בין בוסניה והרצגובינה וקנדה.

== סקירה כללית ==
שתי המדינות כוננו יחסים דיפלומטיים ב-14 בדצמבר 1995. לאחר פירוק יוגוסלביה שירתו באזור כ-40,000 אנשי כוחות קנדיים (עם 23 הרוגים). המשימה הצבאית של קנדה בבוסניה והרצגובינה, שנמשכה כמעט 19 שנים, הסתיימה במרץ 2010. קנדה סיפקה הכשרה לאנשי צבא בוסניה והרצגובינה באמצעות תוכנית ההכשרה הצבאית ושיתוף הפעולה, כולל הכשרה במתודולוגיה ותרגול של שמירת שלום, והוראת השפות אנגלית וצרפתית. ממשלת קנדה מילאה תפקיד משמעותי בפיתוחה של בוסניה והרצגובינה, במונחים של שמירת שלום, ביטחון, שיקום, רפורמה מוסדית, קידום ממשל תקין ושלטון החוק, כמו גם חיזוק המוסדות ברמת המדינה. קנדה נשארת מעורבת בבוסניה והרצגובינה ותומכת בשאיפותיה של בוסניה והרצגובינה לאינטגרציה אירו-אטלנטית. כחברה במועצת ההיגוי של מועצת יישום השלום (PIC) שהוקמה על ידי הסכם דייטון, קנדה תומכת בעבודתו של הנציג העליון כריסטיאן שמידט, המפקח על יישום ההיבטים האזרחיים של הסכם דייטון, בנושאים פוליטיים, כלכליים וענייני ביטחון.

== סיוע לפיתוח ==
מאז 1995, קנדה השקיעה מעל 540 מיליון דולר קנדי בפרויקטי פיתוח באזור, שבוסניה והרצגובינה הייתה אחת המקבלות הגדולות ביותר. קנדה מילאה תפקיד משמעותי בתחומים כמו שיטור, סילוק מוקשים, זכויות אדם ותקשורת חופשית. תרומתה של קנדה לסילוק מוקשים בבוסניה והרצגובינה, המדינה הממוקשת ביותר באירופה, הייתה ראויה לציון. מאז 1998, קנדה תרמה 11 מיליון דולר לפינוי מוקשים, אילוף כלבים לגילוי מוקשים, תוכניות סיוע לקורבנות ומרכזי פעולת מוקשים של תוכנית הפיתוח של האו"ם ברחבי המדינה.

== יחסי סחר ==
היחסים המסחריים בין המדינות צנועים. יצוא הסחורה הקנדי לבוסניה והרצגובינה בשנת 2020 עמד על 4.4 מיליון דולר, וכלל בעיקר מוצרי אלקטרוניקה, מכונות, כלי רכב וחלקים, ירקות וביגוד. יבוא הסחורה הקנדי מבוסניה והרצגובינה בשנת 2020 עמד על 12.8 מיליון דולר וכלל בעיקר ביגוד, רהיטים ומצעים, הנעלה, אלקטרוניקה וצעצועים וציוד ספורט.

== נציגויות דיפלומטיות ==
* בוסניה והרצגובינה מחזיקה בקנדה שגרירות באוטווה.
* קנדה מיוצגת בבוסניה והרצגובינה באמצעות שגרירותה בבודפשט, הונגריה.

== קישורים חיצוניים ==
* [https://www.international.gc.ca/country-pays/bosnia_herzegovina-bosnie_herzegovine/relations.aspx?lang=eng יחסי בוסניה והרצגובינה–קנדה] באתר משרד החוץ הקנדי

== הערות שוליים ==
יחסי בלארוס–קנדה

יחסי בלארוס–קנדה הם היחסים הדיפלומטיים בין בלארוס וקנדה.

== סקירה כללית ==
שתי המדינות כוננו יחסים דיפלומטיים ב-15 באפריל 1992. ב-7 בדצמבר 2017 התקיימה פגישה של שר החוץ של בלארוס ולדימיר מאקי עם שרת החוץ הקנדית כריסטיה פרילנד בשולי ישיבת השרים של OSCE בווינה. בתאריכים 26–28 בספטמבר 2018, משלחת של חוגי עסקים קנדיים ביקרה במינסק לרגל פורום העסקים הבלארוסי-קנדי הראשון. ב-27 בספטמבר 2019, התקיימה פגישה של שר החוץ הבלארוסי ולדימיר מאקי עם ראש ממשלת קנדה ג'ו קלארק בשולי העצרת הכללית של האו"ם. מאז הבחירות לנשיאות באוגוסט 2020, קנדה מודאגת יותר ויותר מההאשמות המתמשכות של הפרות זכויות אדם גסות ושיטתיות ברחבי בלארוס והאלימות הממוקדת נגד מפגינים שלווים, חברי אופוזיציה, עיתונאים ומגני זכויות אדם. קנדה ממשיכה לעסוק באופן פעיל עם כל השותפים כדי למצוא דרך לשינוי חיובי בבלארוס, לרבות באמצעות מאמצי הסברה, תמיכה בדיאלוג וגישור ומימון לחברה האזרחית. קנדה עובדת עם שותפים בינלאומיים, כמו גם בפורומים רב-צדדיים כמו הארגון לביטחון ולשיתוף פעולה באירופה (OSCE), Media Freedom Coalition, ו-Freedom Online Coalition. קנדה הייתה אחת מ-17 מדינות שהפעילו את מנגנון מוסקבה של OSCE בספטמבר 2020 כדי לחקור הפרות זכויות אדם בבלארוס. לבלארוס הייתה שגרירות באוטווה, אך היא נסגרה ב-1 בספטמבר 2021 כתוצאה מהגינוי של קנדה להנחתה הכפויה של טיסה 4978 של ריאנאייר.

== יחסי סחר ==
הקשרים המסחריים של קנדה עם בלארוס מוגבלים. סחר הסחורות הכולל בין קנדה לבלארוס הסתכם ב-48.7 מיליון דולר בשנת 2021. הייצוא הקנדי לבלארוס, שהגיע ל-15.8 מיליון דולר ב-2021, כלל בעיקר חיות ומוצרים מהחי, מכונות ומוצרים מכניים או חשמליים ומוצרי מזון. היבוא הקנדי מבלארוס הוערך ב-32.9 מיליון דולר בשנת 2021 והיה מורכב בעיקר ממוצרים וחומרי גלם שונים (עץ, מינרלים ומוצרי מתכת בסיסית).

== נציגויות דיפלומטיות ==
* בלארוס החזיקה בעבר בקנדה שגרירות באוטווה.
* קנדה מיוצגת בבלארוס באמצעות שגרירותה בוורשה, פולין.

== קישורים חיצוניים ==
* [https://www.international.gc.ca/country-pays/belarus/relations.aspx?lang=eng יחסי בלארוס–קנדה] באתר משרד החוץ הקנדי
* [https://www.mfa.gov.by/en/bilateral/america/usa_canada/canada/ יחסי בלארוס–קנדה] באתר משרד החוץ הבלארוסי

== הערות שוליים ==